ai4bharat/Pralekha huggingface dataset:
विज्ञान आणि तंत्रज्ञान मंत्रालय
केंद्रीय मंत्री डॉ. जितेंद्र सिंह यांनी हायड्रोजन सेन्सिंग आणि अॅनालिसिस तंत्रज्ञानाच्या स्वदेशी विकासासाठी महाराष्ट्रातील हायड्रेाजन स्टार्टअपला 3.29 कोटीं रूपयांची आर्थिक सहाय्य केले जाहीर
हायड्रोजन स्टार्टअपला निधीचे पाठबळ हे भारताला हरित हायड्रोजन केंद्र बनविण्यासाठी पंतप्रधान मोदी यांच्या राष्ट्रीय हायड्रोजन मिशनच्या संकल्पनेशी सुसंगत : डॉ. जितेंद्र सिंह
केंद्रीय विज्ञान आणि तंत्रज्ञान राज्यमंत्री  डॉ. जितेंद्र सिंह यांनी आज हायड्रोजन सेन्सिंग आणि अॅनालिसिस तंत्रज्ञानाच्या स्वदेशी विकासासाठी महाराष्ट्रातील हायड्रोजन स्टार्टअपला 3.29 कोटीं रूपयांचे आर्थिक सहाय्य जाहीर केले.
याप्रसंगी डॉ. जीतेंद्र सिंह म्हणाले की, हायड्रेाजन स्टार्टअप निधी हा पंतप्रधान नरेंद्र मोदी याच्या राष्ट्रीय हायड्रोजन मिशनच्या  संकल्पनेशी सुसंगत आहे. गेल्या वर्षी भारताच्या 75 व्या स्वातंत्र्यदिनी, लाल किल्ल्याच्या बुरूजावरून दिलेल्या भाषणात ते म्हणाले होते, सरकारला हवामानविषयक ध्येय साध्य करण्यासाठी आणि भारताला हरित हायड्रोजन केंद्र बनविण्यासाठी मदत करण्याचे एनएचएमचे उद्दिष्ट आहे. यामुळे 2030 पर्यंत पाच दशलक्ष टन हरित हायड्रोजन उत्पादनाचे लक्ष्य पूर्ण करणे आणि अक्षय ऊर्जा क्षमतेच्या संबंधित विकासाला मदत होईल.
मंत्री डॉ. जीतेंद्र सिंह यांच्या अध्यक्षतेखाली झालेल्या बैठकीत हायड्रोजन सेन्सर्सच्या स्वदेशी उत्पादनाला पाठबळ देण्यासाठी डीएसटी अंतर्गत तंत्रज्ञान विकास मंडळ आणि मेसर्स मल्टी नॅनो सेन्स टेक्नॉलॉजी प्रा. लिमिटेड, महाराष्ट्र यांच्यामध्ये सामंजस्य करारावर स्वाक्षरी करण्यात आल्या.
यावेळी डॉ. जीतेंद्र सिंह म्हणाले, कंपनी नव्या युगाच्या गरजांचा विचार करून प्रयोगशील असून स्वदेशी अत्याधुनिक हायड्रोजन अॅनालिसिस सेन्सर विकसित करीत आहे. सध्या आपल्याला सेन्सर आयात करण्यावर मोठ्या प्रमाणावर अवलंबून रहावे लागते. कारण सर्व प्रकारचे मूळ सेन्सरचे घटक आपल्याला चीन, अमेरिका, ब्रिटन , जपान आणि जर्मनीमधून आयात करावे लागतात.
या सेन्सर्सचे प्रमुख वैशिष्ट म्हणजे त्यांना इतर ज्वलनशील वायूंकडून क्रॉस इंटरफेअरन्सचा सामना करावा लागत नाही. हवेत, त्याचप्रमाणे निर्वात पोकळीमध्येही कार्य करू शकतात. हे सेन्सर्स 1पीपीएम ते 100 टक्के शुद्ध हायड्रोजनपर्यंतचे अॅनालिसिस करू शकतात. या तंत्रज्ञानामुळे भारताला आपल्या ‘मेड इन इंडिया’ उत्पादनांच्या माध्यमातून देशांतर्गत मागणी पूर्ण करणे आणि त्याचबरोबर वैश्विक बाजारपेठेत सहज प्रवेश करणे शक्य होणार आहे.
डॉ. जीतेंद्र सिंह म्हणाले की, दिवसेंदिवस ऊर्जेला असणारी मागणी वाढत आहे आणि सध्या अस्तित्वात असलेल्या स्त्रोतांना मर्यादा असल्यामुळे पर्यायी इंधनाची गरज आहे. भविष्यामध्ये जीवाश्म इंधनाची जागा हायड्रोजन इंधन घेणार आहे. त्यामुळेच अक्षय ऊर्जेचा वापर करून हायड्रोजन इंधनाचे उत्पादन करणे हे देशासाठी पर्यावरण पूरक आणि शाश्वत ऊर्जेची हमी देणारा पर्याय आहे. त्यामुळे हरित हायड्रोजन ऊर्जा ही प्रमुख गरज आहे.
यावेळी आयपी अॅंड टीएएफएस चे सचिव राजेशकुमार पाठक म्हणाले, ग्लासगो येथे झालेल्या सीओपी 26 शिखर परिषदेमध्ये पंतप्रधानांनी सन 2070 पर्यंत शून्य उत्सर्जनाचे लक्ष्य निश्चित केले आहे. त्यासाठी पर्यायी ऊर्जा साधनांच्या वापराला प्रोत्साहन देणे गरजेचे आहे. हायड्रोजन हे असेच संसाधन आहे, ज्यासाठी वापरादरम्यान सुरक्षा आणि सुरक्षितता यासह स्वदेशी परिसंस्था विकसित करण्याची आवश्यकता आहे.
मंत्रिमंडळ
भारत आणि मोरोक्कोदरम्यानच्या प्रत्यर्पण करारावर स्वाक्षरी करुन हा करार मूर्त स्वरूपात आणण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 8 नोव्हेंबर 2018
पंतप्रधान नरेंद्र मोदी यांच्या अध्यक्षतेखाली आज झालेल्या मंत्रिमंडळाच्या बैठकीत भारत आणि मोरोक्को दरम्यानच्या प्रत्यार्पण करारावर स्वाक्षरी करुन त्याला मूर्त स्वरूप देण्याच्या प्रस्तावाला मंजुरी देण्यात आली. मोरोक्कोच्या अतिशय महत्वाच्या व्यक्तींच्या 11-18 दरम्यान होणाऱ्या भारत भेटीच्या वेळी ह्या करारावर स्वाक्षरी होण्याची शक्यता आहे
लाभ:
या करारामुळे फरार गुन्हेगारांचे प्रत्यार्पण करण्यासाठी भक्कम कायदेशीर आधार तयार होईल. यात वित्तीय गुन्हेगार, दहशतवादी आणि इअतर गंभीर गुन्हेगारांचा समावेश असेल. ह्या करारामुळे भारत आणि मोरोक्को या दोन्ही देशातील राष्ट्रीय हितसंबंधांना धोका पोचवणाऱ्या गुन्हेगारी प्रवृत्तींना आळा घालण्यात मदत झाली आहे.
N.Sapre/R.Aghor/P.Kor
(Visitor Counter : 49
कृषी मंत्रालय
ई-नाम पोर्टलशी 38 नव्या मंडया जोडल्या
नवी दिल्ली, 15 मे 2020
भारतभरातील 38 कृषी उत्पन्न बाजारपेठा ई-नाम पोर्टलशी आज जोडल्या गेल्या असून त्यायोगे एकूण 415 कृषीउत्पन्न बाजारपेठा जोडल्या जाण्याचा नियोजित टप्पा गाठला गेला आहे. यात मध्यप्रदेश,तेलंगणा, महाराष्ट्र ,याबरोबर गुजरात,हरयाणा,पंजाब,केरळ आणि जम्मू काश्मिरमधील प्रत्येकी  अशा एकूण 38 बाजारपेठांचा समावेश आहे .
पहिल्या टप्प्यात 585 आणि आता दुसऱ्या टप्प्यात नव्या 415 मंडया जोडल्या गेल्याने आता 18 राज्ये आणि तीन केंद्रशासित प्रदेश मिळून आता एकूण 1000 बाजारपेठांचा या पोर्टलमध्ये समावेश झाला आहे .
ई-नाम पोर्टल हे छोट्या कृषीउत्पन्न व्यापारी संघटनानी  अनुसरल्यामुळे तसेच त्याला सर्व राज्ये आणि , के़ंद्रशासित प्रदेशातील पणनमंडळे, बाजारपेठांतील सचिव ,देखरेखतज्ञ, दर्जा मानक तज्ञ, वजन करणारे, सेवापुरवठादार, शेतकरी, व्यापाऱ्यांनी स्विकारल्यामु़ळे भारत सरकारच्या कृषी आणि शेतकरी विकास मंत्रालयाअंतर्गत येणारे सर्वात मोठे पोर्टल बनले आहे.
नॅशनल ॲग्रीकल्चर मार्केट  इलेक्ट्रॉनिक पोर्टलचे उद्घाटन 14 एप्रिल 2016 रोजी पंतप्रधान नरेंद्र मोदी यांच्या हस्ते झाले होते ,वन नेशन वन मार्केट असा कृषीमालाच्या विक्री साठी संपूर्ण देशभरात एकच सामायिक मंच असावा या उद्देशाने याची स्थापना झाली होती.
B.Gokhale/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
माहिती आणि प्रसारण मंत्रालय
इफ्फीमध्ये चित्रपटाचे प्रदर्शन होणे हा मोठा बहुमानः अभिनेता कार्तिक आर्यन
धमाका म्हणजे उत्सुकता ताणून धरणारा ड्रामा आहे आणि तुम्ही पुरेपूर आनंद घ्याल
पणजी, 21 नोव्हेंबर 2021
“माझा स्वतःचा चित्रपट या ठिकाणी दाखवला जात असताना इफ्फीमध्ये उपस्थित राहण्याचा वेगळाच आनंद आहे. यापूर्वी येथे मी केवळ एक चाहता म्हणून उपस्थित असायचो,” अभिनेता कार्तिक आर्यनने 52व्या इफ्फी महोत्सवाच्या निमित्ताने प्रसारमाध्यमांशी संवाद साधताना आपल्या भावना या शब्दात व्यक्त केल्या. या चित्रपट महोत्सवामध्ये केलेल्या एकंदर व्यवस्थांबद्दल त्याने आनंद व्यक्त केला. या महोत्सवाच्या ओटीटी सेक्शनमध्ये कार्तिक आर्यनचा धमाका हा चित्रपट दाखवला जात आहे. “ हा चित्रपट म्हणजे सतत तुमची उत्सुकता ताणून धरणारा ड्रामा आहे आणि नक्कीच त्याचा पुरेपूर आनंद घ्याल,” असे या होतकरू अभिनेत्याने गोवा येथे सुरू असलेल्या आंतरराष्ट्रीय चित्रपट महोत्सवाला आज भेट दिल्यानंतर सांगितले.
सध्याच्या काळात लोकांना जो पर्याय उपलब्ध असेल त्यावर चित्रपट पाहण्यास ते पसंती देत असल्याने, चित्रपटांचे प्रदर्शन चित्रपटगृहांमध्ये पडद्यावर करण्याबरोबरच ओटीटीवर करण्याचे आपण समर्थन करत आहोत, असे तो म्हणाला. धमाका हा एक तास 44 मिनिटांचा थ्रिलर असून त्याचे चित्रिकरण एका खोलीमध्ये 360 अंशांचे तंत्रज्ञान वापरून करण्यात आले आहे. राम माधवानी यांनी चित्रपटाचे दिग्दर्शन केले आहे.
“त्या खोलीमध्ये जेव्हा मी या सिनेमासाठी काम करत होतो तेव्हा आठ ते दहा कॅमरे माझ्यावर रोखलेले होते,” असे आर्यनने सांगितले. धमाका नेटफ्लिक्सवर दाखवला जात आहे आणि इफ्फीमध्ये तो ब्रिक्स चित्रपटांचा एक भाग म्हणून दाखवला जाईल. पहिल्यांदाच भारतासह ब्राझील, रशिया, चीन आणि दक्षिण आफ्रिका या ब्रिक्स देशांचे चित्रपट इफ्फी महोत्सवासोबत आयोजित केलेल्या ब्रिक्स चित्रपट महोत्सवात दाखवले जाणार आहेत.Jaydevi PS/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
संरक्षण मंत्रालय
सुरक्षेसंदर्भातील आव्हानांना सामोरे जाण्यासाठी एक सामर्थ्यशाली आणि स्वावलंबी लॉजिस्टिक प्रणाली तयार करण्यासाठी सरकार कटिबद्ध आहे: संरक्षण मंत्र्यांचे भारतीय सैन्याच्या पहिल्या लॉजिस्टिक चर्चासत्रात प्रतिपादन
भविष्यात सुरक्षेच्या क्षेत्रातील आव्हानांना प्रभावीपणे सामोरे जाण्यासाठी आणि देशाला अधिक उंचीवर नेण्यासाठी एक सामर्थ्यशाली, सुरक्षित, वेगवान आणि ‘आत्मनिर्भर’ लॉजिस्टिक यंत्रणा तयार करण्यासाठी सरकार कटिबद्ध आहे,असे प्रतिपादन संरक्षण मंत्री राजनाथ सिंह यांनी केले आहे. ते आज नवी दिल्ली येथे आयोजित केलेल्या ‘सामंजस्य से शक्ती’ या संकल्पनेवर आधारीत भारतीय सैन्याच्या पहिल्या लॉजिस्टिक चर्चासत्राला संबोधित करत होते.
“भविष्यात, युद्धक्षेत्र असो किंवा नागरी क्षेत्र, यासाठी लागणाऱ्या रसदीच्या पुरवठ्याचे महत्व वाढणार आहे.अशा परिस्थितीत एकविसाव्या शतकाच्या गरजांनुसार रसद व्यवस्थेत सुधारणा करणे ही काळाची गरज आहे.आत्मनिर्भरता हा लॉजिस्टिक क्षेत्रातील महत्त्वाचा घटक आहे.आपली उद्दिष्टे साध्य करण्यासाठी, आपल्याला ‘आत्मनिर्भर’ रसद पुरवठा प्रणालीची आवश्यकता आहे,” असे राजनाथ सिंह पुढे म्हणाले. 2047 पर्यंतच्या ‘अमृत काळात ’ भारताला महासत्ता बनवण्यासाठी सरकारने तयार केलेली रूपरेषा त्यांनी सांगितली.
सशस्त्र दलांच्या परिचालन सज्जतेसाठी एक मजबूत लॉजिस्टिक प्रणाली स्थापन करण्याचा पाया रचला जात असून योग्य वस्तू, योग्य गुणवत्ता आणि प्रमाणासह, योग्य वेळी आणि योग्य ठिकाणी सैन्याला उपलब्ध असेल,हे सुनिश्चित केले जाईल.लष्करी रसद हा एक अत्यंत महत्त्वाचा पैलू आहे जो युद्धाची परिणामकारकता ठरवत असतो, असे त्यांनी सांगितले.
दृश्यमान सकारात्मक परिणामांची माहिती देताना राजनाथ सिंह म्हणाले की, सरकारच्या प्रयत्नांमुळे, विपरीत परिस्थितीचा सामना करण्यासाठी तसेच आपत्ती निवारण, मानवतेच्या दृष्टिकोनातून मदत, बिगर-लढाईच्या कारणांमुळे निष्कासन, युध्दपातळीवरचे शोध आणि बचाव कार्य, अपघातग्रस्तांना बाहेर काढणे यासाठी प्रतिसाद देण्यासाठी, लागणारा वेळ आता लक्षणीयरीत्या कमी झाला आहे. राष्ट्र उभारणीत हा एक महत्त्वाचा पैलू असून त्या दृष्टीने सर्वतोपरी प्रयत्न केले जात आहेत, असेही पुढे ते म्हणाले.
लॉजिस्टिक व्यवस्थेला चालना देणे सुरू ठेवण्याच्या गरजेवर भर देत संरक्षण मंत्री म्हणाले की, सरकार या तीन सेवांच्या गरजेनुसार देशात समान लॉजिस्टिक नोड्स स्थापन करण्यावर भर देत आहे.या नोड्सद्वारे, एका सेवेची संसाधने सहजपणे इतरांना उपलब्ध होतील,असे त्यांनी यावेळी नमूद केले.
लॉजिस्टिक यंत्रणा अधिक बळकट करण्यासाठी आणि भविष्यातील आव्हानांना सामोरे जाण्यासाठी तयार राहण्यासाठी नागरी-लष्करी सेवांना एकत्र येण्याचे आवाहन संरक्षण मंत्र्यांनी यावेळी केले.भविष्यातील युद्धांमध्ये लॉजिस्टिकसाठी केवळ तीन सेवांपुरतेच नव्हे, तर औद्योगिक सहाय्य, संशोधन आणि विकास, सामुग्री सहाय्य, उद्योग आणि मनुष्यबळाच्या रूपात विविध संस्थांनी एकत्र येणे आवश्यक आहे, यावर त्यांनी भर दिला.
भारताला संरक्षण रसद पुरवठ्याची जागतिक महासत्ता बनवण्यासाठी राष्ट्राच्या प्रयत्नांमध्ये समन्वय साधण्यावर लष्करप्रमुख जनरल मनोज पांडे यांनी आपल्या प्रारंभिक भाषणात भर दिला.सध्या सुरू असलेल्या प्रयत्नांमुळे केवळ देशांतर्गत गरजा भागतील इतकेच नाही, तर इतर मित्र देशांनाही मदत होईल, असा विश्वास त्यांनी व्यक्त केला. यावेळी हवाई दलाचे प्रमुख एअर चीफ मार्शल व्ही.आर. चौधरी, नौदल प्रमुख ॲडमिरल आर. हरी कुमार आणि संरक्षण, रेल्वे, नागरी विमान वाहतूक, वाणिज्य आणि उद्योग, निमलष्करी दलाचे इतर अधिकारी आणि शैक्षणिक आणि उद्योगांचे प्रतिनिधी उपस्थित होते.
पंतप्रधान कार्यालय
पंतप्रधानांनी घेतले गुरुद्वारा बेर साहिबचे दर्शन
नवी दिल्ली, 9 नोव्हेंबर 2019
पंतप्रधान नरेंद्र मोदी यांनी आज सुलतानपूर लोधी येथील गुरुद्वारा बेर साहिबचे दर्शन घेतले. यावेळी पंतप्रधानांसमवेत केंद्रीय अन्न प्रक्रिया उद्योगमंत्री श्रीमती हरसिमरत कौर बादल, पंजाबचे राज्यपाल व्ही.पी.सिंग बडनोर, पंजाबचे मुख्यमंत्री कॅप्टन अमरिंदर सिंग यांची उपस्थिती होती.
पंतप्रधानांनी गुरुद्वाराच्या मुख्य गाभाऱ्यात प्रार्थना केली, यावेळी त्यांना शाल भेट देण्यात आली. त्यानंतर पंतप्रधानांनी गुरुद्वाराची पाहणी केली तसेच गुरु नानक देवजी यांनी 14 वर्षे ज्या बोराच्या झाडाखाली तपश्चर्या केली, त्या जागेला भेट दिली.
यानंतर पंतप्रधान डेरा बाबा नानक याठिकाणाकडे रवाना झाले, याठिकाणी ते प्रवाशी इमारतीचे उद्घाटन करुन करतारपूरला जाणाऱ्या भाविकांचा पहिला चमू रवाना करतील.
PM @narendramodi accompanied by Union Minister @HarsimratBadal_ pays obeisance at Gurudwara Shri Ber Sahib at #SultanpurLodhi#GuruNanak550 pic.twitter.com/gnac1NLT4e
— PIB India  November 9, 2019
S.Thakur/P.Kor
(Visitor Counter : 99
अर्थ मंत्रालय
सीबीडीटी ने प्राप्तिकर विवरणपत्राच्या सामाईक अर्जाचा मसुदा सार्वजनिक सल्लामसलतीसाठी केला जारी
नवी दिल्ली, 1 नोव्हेंबर 2022
प्राप्तिकर विवरणपत्र  दाखल करण्यासाठी सध्या लागू असलेल्या नियमानुसार, करदात्यांना व्यक्तीचा प्रकार आणि उत्पन्नाचे स्वरूप याला अनुसरून आयटीआर-1 ते आयटीआर-7 मध्ये त्यांचे विवरणपत्र भरावे लागते. सध्या, आयटीआर निर्धारित केलेल्या अर्जाच्या स्वरुपात भरला जातो. ज्यामध्ये करदात्याला, एखादे परिशिष्ट आपल्याला लागू आहे, की नाही, हे लक्षात न घेता, सर्व परिशिष्टांमधील माहिती भरणे अनिवार्य असते. त्यामुळे आयटीआर भरायला जास्त वेळ लागतो.
आयटीआरचा प्रस्तावित मसुदा आंतरराष्ट्रीय सर्वोत्तम पद्धतींच्या अनुषंगाने आयटीआर प्रणालीवर पुनर्विचार करतो. यामध्ये आयटीआर-7 वगळता उत्पन्नाच्या सर्व परताव्यांचे विलीनीकरण करून कॉमन  आयटीआर सुरू करण्याचा प्रस्ताव आहे. मात्र, सध्याचे आयटीआर-1 आणि आयटीआर-4 कायम राहतील. यामुळे करदात्यांना त्यांच्या सोयीनुसार सध्याच्या फॉर्ममध्ये , किंवा प्रस्तावित कॉमन आयटीआर मध्ये विवरणपत्र दाखल करण्याचा पर्याय उपलब्ध होईल. प्रस्तावित सामाईक विवरणपत्राची योजना पुढील प्रमाणे आहे:
- मूलभूत माहिती , एकूण उत्पन्नाच्या गणनेचे कोष्टक , कराच्या गणनेचे कोष्टक , बँक खात्यांचे तपशील, आणि कर भरण्याचे कोष्टक  सर्व करदात्यांना लागू राहील.
- करदात्यांनी  उत्तरे दिलेल्या काही प्रश्नांवर आधारित लागू असलेल्या कोष्टकासह, करदात्यांच्या विशिष्ट गरजेनुसार आयटीआर बनवण्यात आले आहे.
- प्रश्नांची रचना अशा पद्धतीने आणि क्रमाने करण्यात आली आहे की कोणत्याही प्रश्नाचे उत्तर ‘नाही’ असेल, तर त्या प्रश्नाशी संबंधित इतर प्रश्न करदात्याला दाखवले जाणार नाहीत.
- करदात्याला लागू होणार्या कोष्टकांबाबत निर्देश असलेले विवरणपत्र भरायला सहाय्य करण्यासाठी सूचना जोडल्या गेल्या आहेत.
- प्रस्तावित आयटीआरचा आराखडा अशा प्रकारे बनवण्यात आला आहे की प्रत्येक रकान्यात केवळ एकच वेगळे मूल्य असेल. त्यामुळे परतावा भरण्याची प्रक्रिया सुलभ होईल.
- आयटीआर साठीची सुविधा अशा प्रकारे उपलब्ध केली जाईल की कोष्टकातील केवळ लागू असलेले पर्याय दृश्यमान असतील आणि जिथे आवश्यक असेल तिथे पर्याय संच एकापेक्षा जास्त वेळा दिसून येईल.
वरील मुद्द्यांवरून स्पष्ट होते की, करदात्याने त्याला लागू असलेल्या प्रश्नांची उत्तरे देणे आवश्यक आहे आणि ज्या प्रश्नांचे उत्तर 'होय' म्हणून दिले गेले आहे त्या प्रश्नांशी जोडलेले कोष्टक करदात्याला भरावे लागेल. यामुळे अनुपालनाची सुलभता वाढेल. कॉमन आयटीआर अर्ज अधिसूचित झाल्यावर, भागधारकांकडून मिळालेला अभिप्राय लक्षात घेतल्यानंतर, आयकर विभागाद्वारे ऑनलाइन सुविधा जारी केली जाईल.
वरील योजनेवर आधारित कॉमन आयटीआरचा मसुदा, www.incometaxindia.gov.in या लिंक वर भागधारकांकडून अभिप्राय मिळवण्यासाठी, तर सर्वसामान्य नागरिकांच्या अभिप्रायासाठी https://incometaxindia.gov.in/news/common-itr.pdf येथे अपलोड करण्यात आला आहे. आयटीआर भरण्याच्या प्रक्रियेचे टप्पे स्पष्ट करणारा आयटीआर अर्जाचा नमुना, तसेच कंपनी आणि फर्म यासाठी लागू असलेले आयटीआर अर्जाचे नमुने देखील उदाहरण म्हणून उपलब्ध करण्यात आले आहेत. आयटीआर अर्जाच्या मसुद्यावरील अभिप्राय इलेक्ट्रॉनिक माध्यमातून dirtpl4[at]nic[dot]in या ईमेल पत्त्यावर, dirtpl1[at]nic[dot]in या इमेल पत्त्यावरील त्याच्या एका प्रती सह 15 डिसेंबर, 2022 पर्यंत पाठवता येईल.
S.Patil /R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 121
पंतप्रधान कार्यालय
इस्रायलच्या सार्वत्रिक निवडणुकीत मिळालेल्या यशाबद्दल बेंजामिन नेतन्याहू यांचे पंतप्रधान नरेंद्र मोदी यांनी केले अभिनंदन .
भारत-इस्त्रायल धोरणात्मक भागीदारीला प्राधान्य दिल्याबद्दल मोदींनी पंतप्रधान यायर लॅपिड यांचे मानले आभार
नवी दिल्ली, दि. 4 नोव्हेंबर, 2022
इस्रायलच्या सार्वत्रिक निवडणुकीत मिळालेल्या यशाबद्दल बेंजामिन नेतन्याहू यांचे पंतप्रधान नरेंद्र मोदी यांनी अभिनंदन केले आहे.
भारत-इस्त्रायल धोरणात्मक भागीदारीला प्राधान्य दिल्याबद्दल मोदींनी पंतप्रधान यायर लॅपिड यांचे आभार मानले आहेत.
पंतप्रधानांनी ट्विटमध्ये म्हटले आहे की,
" निवडणुकीतील यशाबद्दल ‘माझेल टोव’ माय फ्रेंड @netanyahu. भारत-इस्त्रायल धोरणात्मक भागीदारी अधिक दृढ करण्यासाठी आपले संयुक्त प्रयत्न सुरू ठेवण्यासाठी मी उत्सुक आहे."
"@yairlapid भारत-इस्त्रायल धोरणात्मक भागीदारीला आपण प्राधान्य दिल्याबद्दल धन्यवाद. मला आशा आहे की, उभय देशातील लोकांच्या परस्पर फायद्यासाठी आपल्यातील विचारांमध्ये फलदायी देवाणघेवाण सुरू राहील."
संरक्षण मंत्रालय
मॉस्को येथे आयोजित दुसऱ्या महायुद्धाच्या 75 व्या विजय दिन संचलनात भाग घेण्यासाठी भारत तिन्ही सैन्यदलाची तुकडी पाठवणार
नवी दिल्ली, 17 जून 2020
दुसऱ्या महायुद्धातील विजयाच्या 75 व्या वर्धापन दिनानिमित्त, रशियन आणि इतर मित्र देशाच्या नागरिकांनी केलेल्या वीरता आणि बलिदानाचा सन्मान करण्यासाठी मॉस्को येथे लष्करी संचलनाचे आयोजन करण्यात येणार आहे. पंतप्रधान नरेंद्र मोदी यांनी रशियाचे अध्यक्ष व्लादिमीर पुतीन यांना 9 मे 2020 रोजी विजय दिनाच्या निमित्ताने अभिनंदनाचा संदेश पाठविला होता. संरक्षण मंत्री राजनाथ सिंह यांनी देखील रशियाचे संरक्षणमंत्री सेर्गेई शुईगु यांना याप्रसंगी अभिनंदनाचा संदेश पाठविला आहे.
रशियाच्या संरक्षण मंत्र्यांनी 24 जून 2020 रोजी मॉस्को येथे होणाऱ्या विजय दिन संचलनात भाग घेण्यासाठी भारतीय सैन्याला आमंत्रित केले आहे. संरक्षण मंत्र्यांनी या संचलनात सहभागी होण्यासाठी 75-सदस्यांची तिन्ही सेनादलाची तुकडी पाठविण्यास सहमती दर्शविली असून या संचलनात इतर देशांचे सैन्यदल देखील सहभागी होणार आहेत. रशिया जेंव्हा देशभक्तीसाठी लढलेल्या युद्ध नायकांचे स्मरण करेल तेंव्हा रशितायील नागरिकांसमवेत या संचलनात सहभागी होणे म्हणजे या युद्ध नायकांना श्रद्धांजली अर्पण करणे आणि ऐक्यभाव दर्शविणे होय.
S.Thakur/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
जलशक्ती मंत्रालय
चाचा चौधरी यांना नमामि गंगे कार्यक्रमाचे शुभंकर म्हणून घोषित करण्यात आले
गंगा आणि इतर नद्यांप्रती लहान मुलांमध्ये वर्तणूकविषयक बदल घडविण्यासाठी एनएमसीजी ने विनोदी प्रकाशने आणि अॅनिमेटेड व्हिडिओ तयार करून वितरीत करण्यासाठी डायमंड टून्सशी सहकार्य बंध स्थापित केले
राष्ट्रीय स्वच्छ गंगा अभियानाच्या कार्यकारी समितीच्या बैठकीत उत्तर प्रदेश आणि बिहारमधील मोठ्या प्रकल्पांचा आढावा घेण्यात आला
नवी दिल्ली, 1 ऑक्टोबर 2021
एनएमसीजी अर्थात राष्ट्रीय स्वच्छ गंगा अभियानाचे महासंचालक राजीव रंजन मिश्रा यांच्या अध्यक्षतेखाली झालेल्या अभियानाच्या कार्यकारी समितीच्या 37 व्या बैठकीत चाचा चौधरी यांना ‘नमामि गंगे’ कार्यक्रमाचे शुभंकर म्हणून घोषित करण्यात आले तसेच या बैठकीत उत्तर प्रदेश आणि बिहारमधील काही मुख्य प्रकल्पांबाबत चर्चा होऊन आढावा घेण्यात आला.
युवावर्ग बदलाचा प्रेरक असल्यामुळे अभियानाचा प्रसार आणि सर्वसामान्यांशी संपर्क यासाठी एनएमसीजी युवावर्गावर लक्ष केंद्रित करत आहे. यादृष्टीने पाऊल पुढे टाकत एनएमसीजीने विनोदी प्रकाशने आणि अॅनिमेटेड व्हिडिओ तयार करून वितरीत करण्यासाठी डायमंड टून्सशी सहकार्य बंध स्थापित केले आहेत. गंगा आणि इतर नद्यांप्रती लहान मुलांमध्ये वर्तणूकविषयक बदल घडवून आणण्याच्या दृष्टीने या साहित्यातील मजकूर संरेखीत केला जाईल. या प्रकल्पाचा एकूण अंदाजित खर्च 2 कोटी 26 लाख रुपये आहे.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरण मोहिमेने लसीच्या 88 कोटी मात्रांचा टप्पा पार केला
गेल्या 24 तासांत, लसीच्या 65 लाख 34 हजारांहून अधिक मात्रा देण्यात आल्या
सध्याचा रोगमुक्ती दर 97.85% आहे; मार्च 2020 पासूनचा हा उच्चांकी दर
गेल्या 24 तासांत देशात 23,529 नव्या कोरोना बाधित रुग्णांची नोंद
देशातील सध्याची कोविड सक्रीय रुग्णसंख्या  आतापर्यंतच्या एकूण बाधितांच्या संख्येच्या 0.82%
साप्ताहिक पॉझिटीव्हिटी दर  , गेले 97 दिवस 3% पेक्षा कमी
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 65,34,306 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 88 कोटी मात्रांचा  टप्पा पार केला आहे. देशभरात 85,92,824 सत्रांच्या आयोजनातून हे उद्दिष्ट साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांची गटनिहाय विभागणी पुढीलप्रमाणे आहे
|
|
HCWs
|
|
1st Dose
|
|
1,03,72,470
|
|
2nd Dose
|
|
88,82,131
|
|
FLWs
|
|
1st Dose
|
|
1,83,52,116
|
|
2nd Dose
|
|
1,49,71,767
|
|
Age Group 18-44 years
|
|
1st Dose
|
|
35,78,56,886
|
|
2nd Dose
|
|
8,10,29,611
|
|
Age Group 45-59 years
|
|
1st Dose
|
|
15,88,81,646
|
|
2nd Dose
|
|
7,62,14,993
|
|
Over 60 years
|
|
1st Dose
|
|
10,10,10,623
|
|
2nd Dose
|
|
5,58,98,335
|
|
Total
|
|
88,34,70,578
गेल्या 24 तासांत 28,718 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,30,14,898 झाली आहे.
परिणामी, सध्या, देशातील रोगमुक्ती दर 97.85 आहे. मार्च 2020 पासून आतापर्यंतच्या कालावधीतील हा उच्चांकी रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग 95 दिवस नोंदल्या जाणाऱ्या नव्या कोविड बाधितांची संख्या 50,000 हून कमी असण्याचा कल कायम आहे.
गेल्या 24 तासांत, 23529 नव्या कोविड ग्रस्त रुग्णांची नोंद झाली. भारतातील कोविड सक्रीय रुग्णसंख्या सध्या 2,77,020 इतकी आहे आणि ही गेल्या 195 दिवसांतील सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.82 % आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी आहे. गेल्या 24 तासांत देशात एकूण 15,06254 चाचण्या करण्यात आल्या. देशात आतापर्यंत एकंदर 56 कोटी 89 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 1.82% असून गेले 97 दिवस हा दर 3%हून कमी राहिला आहे. तर दैनंदिन पॉझिटीव्हिटी दर आज 1.56% इतका आहे. दैनंदिन पॉझिटीव्हिटी दर गेले सलग 31 दिवस 3% हून कमी आहे आणि आता गेले सलग 114 दिवस हा दर 5% हून कमी राहिला आहे.
कोळसा मंत्रालय
कोळशाची देशांतर्गत वाढती मागणी पूर्ण करण्यासाठी कोळसा क्षेत्र पूर्णपणे सज्ज आहे - केंद्रीय मंत्री प्रल्हाद जोशी
नवी दिल्ली, 6 जून 2023
येत्या पावसाळ्याच्या मोसमात देखील देशामध्ये कोळशाची टंचाई जाणवणार नाही अशी ग्वाही केंद्रीय कोळसा, खाण तसेच संसदीय व्यवहार मंत्री प्रल्हाद जोशी यांनी दिली. वेगाने विकसित होणाऱ्या आपल्या अर्थव्यवस्थेमध्ये कोळशाची देशांतर्गत वाढती मागणी पूर्ण करण्यासाठी आपले कोळसा क्षेत्र पूर्णपणे सज्ज आहे असे ते म्हणाले.
केंद्रीय कोळसा मंत्रालयाच्या अखत्यारीतील कोल इंडिया या कंपनीने आज नवी दिल्ली येथे “भूमिगत कोळशाचे खनन – शाश्वत उर्जा सुरक्षेसाठीचा भावी मार्ग” या कल्पनेवर आधारित उच्चस्तरीय परिषद तसेच प्रदर्शनाचे आयोजन केले होते, त्यामध्ये बोलताना केंद्रीय मंत्री प्रल्हाद जोशी यांनी कोल इंडिया या कंपनीला येत्या 2 ते 3 वर्षांत कोळसा निर्यातक म्हणून उदयाला येण्याचे आवाहन केले. कोल इंडिया आणि तिच्या उपकंपन्यांनी या वर्षी विक्रमी कोळसा उत्पादन केल्याबद्दल त्यांची प्रशंसा करून केंद्रीय मंत्री म्हणाले की, कोळसा क्षेत्रात भारताला आत्मनिर्भर करण्यासाठी शाश्वत खननाची सुनिश्चिती होणे आवश्यक आहे. कोळसा उत्पादन वाढविण्यावर लक्ष केंद्रित करतानाच कोळसा खाणींमधील सुरक्षितता सुनिश्चित करण्याला सर्वोच्च प्राधान्य देण्याची सूचना त्यांनी संबंधितांना केली.
जागतिक अर्थव्यवस्था सध्या मंदीच्या प्रभावाखाली असताना, वेगाने विकसित होणारी अर्थव्यवस्था म्हणून भारतीय अर्थव्यवस्थेकडे जग आशेने पाहत आहे याकडे त्यांनी उपस्थितांचे लक्ष वेधले. येत्या काही वर्षांमध्ये, देशातील उर्जेची वाढती गरज पूर्ण करण्यासाठी कोळसा क्षेत्राने सुयोग्य कृती योजना राबवल्या पाहिजेत असे आवाहन केंद्रीय मंत्र्यांनी यावेळी केले. व्यावसायिक कोळसा खनन वाढवण्यासाठी केंद्रीय कोळसा मंत्रालयाने हाती घेतलेल्या नव्या उपक्रमांचे तसेच सुधारणांचे त्यांनी कौतुक केले. व्यावसायिक लिलाव प्रक्रियेत 87 कोळसा खाणींचा लिलाव यशस्वीपणे पूर्ण झाला असून, त्यापैकी काही खाणींमध्ये कोळसा उत्पादनाला सुरुवात देखील झाली आहे अशी माहिती केंद्रीय मंत्री प्रल्हाद जोशी यांनी दिली.
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 61